EL    EL 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες , 12.10.2012  
COM(2012) 589 final 
2012/0284 (NLE) 
  
Πρόταση  
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
σχετικά  με τη θέση , εξ ονόματος  της Ευρωπαϊκής  Ένωσης , στην  ομάδα  
εμπειρογνωμόνων  για την ευρωπαϊκή  συμφωνία  περί της εργασίας  των πληρωμάτων  
οχημάτων  που εκτελούν  διεθνείς οδικές μεταφορές (AETR) της Οικονομικής Επιτροπή ς 
των Ηνωμένων  Εθνών  για την Ευρώπη  
 
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
1. ΠΛΑΙΣΙΟ  ΤΗΣ  ΠΡΟΤΑΣΗΣ   
Eξέλιξη  των κανόνων  της ΕΕ και της AETR  
Η ευρωπαϊκή  συμφωνία  περί της εργασίας  των πληρωμάτων  οχημάτων  που εκτελούν  διεθνείς  
οδικές  μεταφορές  (ευρωπαϊκή  συμφωνία  οδικών  μεταφορών , ERTA· Accord Européen sur 
les Transports Routiers, AETR) καθορίζει  κανόνες  για τον χρόνο  οδήγησης  και τις περιόδους  
ανάπαυσης  των επαγγελματιών  οδηγών . Η εν λόγω  πολυμερής  συμφωνία  εκπονήθηκε  υπό 
την αιγίδα  της Οικονομικής  Επιτροπής  των Ηνωμένων  Εθνών  για την Ευρώπη  (UNECE). 
Υπήρξε  πηγή  έμπνευσης  παρεμφερών  κανόνων  στην  Ευρωπαϊκή  Ένωση  και συγκεκριμένα  
του κανονισμού  (EΚ) 561/20061 για τον χρόνο  οδήγησης  και τις περιόδους  ανάπαυσης , και 
του κανονισμού  (EΟΚ) 3821/852 για τον ταχογράφο , ο οποίος  σήμερα  η συσκευή  
καταχώρισης  δεδομένων  που χρησιμοποιείται  για τον έλεγχο  της συμμόρφωσης  προς  τους 
κανόνες  για τον χρόνο  οδήγησης  και τις περιόδους  ανάπαυσης . Τα 27 κράτη  μέλη  της ΕΕ και 
24 χώρες  της Ευρώπης  και της Κεντρικής  Ασίας  είναι  σήμερα  συμβαλλόμενα  μέρη  της 
συμφωνίας .  
Το 2006 η ΕΕ καθιέρωσε  τον ψηφιακό  ταχογράφο  ως υποχρεωτική  συσκευή  ελέγχου  για την 
παρακολούθηση  του χρόνου  οδήγησης  και των περιόδων  ανάπαυσης , ο οποίος  αντικατέστησε  
τον αναλογικό  ταχογράφο  που ήταν  σε χρήση  από το 1985. Τα συμβαλλόμενα  μέρη  της 
AETR συμφώνησαν  στη συνέχεια  να καθιερώσουν  από το 2011 τον ψηφιακό  ταχογράφο  στα 
οχήματα  που χρησιμοποιούνται  στις διεθνείς  μεταφορές . Επ’ευκαιρία  συμφώνησαν  να 
προστεθεί  στη συμφωνία  AETR το νέο άρθρο  22α, το οποίο  προβλέπει  ότι οι προδιαγραφές  
του ταχογράφου , οι οποίες  μολονότι  αποφασίσθηκαν  μονομερώς  από την ΕΕ χωρίς  
προηγούμενη  διαβούλευση  με τα συμβαλλόμενα  μέρη  μη μέλη  της ΕΕ κατά  την τροποποίηση  
του παραρτήματος  IB του κανονισμού  (EΟΚ) 3821/85, επεκτείνονται  αυτομάτως  σε όλα τα 
συμβαλλόμενα  μέρη  της AETR.  
Στις 19 Ιουλίου  2011, η Επιτροπή  υπέβαλε  πρόταση  τροποποίησης  του κανονισμού  (EΟΚ) 
3821/85 για τον ταχογράφο . Το Ευρωπαϊκό  Κοινοβούλιο  γνωμοδότησε  στις 3 Ιουλίου  2012. 
Παράλληλα , το Συμβούλιο  κατέληξε  σε κοινή  προσέγγιση  στις 27 Ιουνίου  προκειμένου  να 
λάβει  θέση  σε πρώτη  ανάγνωση . Με τον τροποποιημένο  κανονισμό  θα καθιερωθούν  
τεχνολογικές  βελτιώσεις  οι οποίες  θα έχουν  σημαντικές  συνέπειες  στις προδιαγραφές  του 
ψηφιακού  ταχογράφου . Εν προκειμένω , το Συμβούλιο  πρόσθεσε  αιτιολογική  σκέψη  σύμφωνα  
με την οποία  «η Επιτροπή  θα προβεί  στις κατάλληλες  ενέργειες  στην  UNECE ώστε  να 
εξασφαλισθεί  η αναγκαία  συνοχή  μεταξύ  του κανονισμού  3821/85 και της συμφωνίας  
AETR.» Στην  ανακοίνωση  της Επιτροπής  «Ψηφιακός  ταχογράφος : Οδικός  χάρτης  για 
μελλοντικές  δραστηριότητες »3 τονίσθηκε  επίσης  ότι είναι  αναγκαίο  να προσαρμοσθεί  η 
                                                 
1 Κανονισμός  (ΕΚ) αριθ. 561/2006 του Ευρωπαϊκού  Κοινοβουλίου  και του Συμβουλίου , της 15ης 
Μαρτίου  2006, για την εναρμόνιση  ορισμένων  κοινωνικών  διατάξεων  στον  τομέα  των οδικών  
μεταφορών  και για την τροποποίηση  των κανονισμών  (ΕΟΚ ) αριθ. 3821/85 και (ΕΚ) αριθ. 2135/98 του 
Συμβουλίου  καθώς  και για την κατάργηση  του κανονισμού  (ΕΟΚ ) αριθ. 3820/85 του Συμβουλίου , ΕΕ 
L 102 της 11.4.2006, σ. 1. 
2 Κανονισμός  (ΕΟΚ ) αριθ. 3821/85 του Συμβουλίου , της 20ής Δεκεμβρίου  1985, σχετικά  με τη συσκευή  
ελέγχου  στον  τομέα  των οδικών  μεταφορών , ΕΕ L 370 της 31.12.1985, σ. 8. 
3 COM(2011) 454 τελικό  
 
EL 3   EL συμφωνία  AETR ώστε  να ευθυγραμμισθεί  με τις τελευταίες  εξελίξεις  όσον  αφορά  τον 
ταχογράφο . 
Διαμαρτυρίες  από συμβαλλόμενα  μέρη  της AETR μη μέλη  της ΕΕ 
Το 2009 η Επιτροπή  εξέδωσε  τον κανονισμό  (EΕ) 1266/20094, ο οποίος  μεταξύ  άλλων  
πραγματευόταν  το αποκαλούμενο  «θέμα  του ενός λεπτού »5 (από την 1η Οκτωβρίου  2011) και 
εισήγαγε  δεύτερο  αισθητήρα  κίνησης  (από την 1η Οκτωβρίου  2012). Όλοι  οι ταχογράφοι  που 
τοποθετήθηκαν  μετά  τις ημερομηνίες  αυτές  έπρεπε  ή πρέπει  να πληρούν  τις νέες τεχνικές  
απαιτήσεις . Δυνάμει  του άρθρου  22α, τα συμβαλλόμενα  μέρη  της AETR μη μέλη  της ΕΕ 
υπόκεινται  αυτόματα  σε αυτές  τις νέες υποχρεώσεις .  
Ενόψει  αυτών  των εξελίξεων  στην  ΕΕ, η Ρωσική  Ομοσπονδία , η Λευκορωσία , η Ουκρανία  
και η Τουρκία  εξέφρασαν  τη μεγάλη  δυσαρέσκειά  τους για το αυτόματο  του μηχανισμού  του 
άρθρου  22α, το οποίο  κρίνουν  αναντίστοιχο  και ακατάλληλο  για να εξασφαλισθεί  
εναρμονισμένη  εφαρμογή  του ψηφιακού  ταχογράφου . Το 2011 ζήτησαν  από το αρμόδιο  
όργανο  της UNECE – την ομάδα  εργασίας  για τις οδικές  μεταφορές  (SC.1) – να ασχοληθεί  
επίσημα  με το θέμα . Ανταποκρινόμενη  στο αίτημα  αυτό , τον Σεπτέμβριο  του 2011, η SC.1 
αποφάσισε  να δημιουργήσει  ομάδα  εμπειρογνωμόνων  για την AETR, με σκοπό  να συζητήσει  
την ισχύουσα  κατάσταση  στην  AETR και να υποβάλει  προτάσεις  τροποποίησης  της 
συμφωνίας . 
Αναγκαιότητα  κοινής  θέσης  της ΕΕ στην  AETR  
Η ομάδα  εμπειρογνωμόνων  της AETR συνεδρίασε  δύο φορές , στις 2 Mαρτίου  και στις 6 
Ιουνίου  2012. Στις συνεδριάσεις  αυτές , τα συμβαλλόμενα  μέρη  της AETR μη μέλη  της ΕΕ 
επιβεβαίωσαν  τη βούλησή  τους να εξευρεθεί  αποδεκτή  λύση  που θα επιτρέπει  τη συμμετοχή  
τους στη διαδικασία  λήψης  αποφάσεων  και υπέβαλαν  συγκεκριμένες  προτάσεις  επ’αυτού :  
α) Πρώτον , η Ρωσική  Ομοσπονδία  υπέβαλε  πρόταση  για νέο άρθρο  22α, το οποίο  θα 
αντικαθιστά  τον ισχύοντα  μηχανισμό  μεταφοράς  του ενωσιακού  κεκτημένου  στην  
AETR με διαδικασία  λήψης  αποφάσεων  με τη συμμετοχή  όλων  των συμβαλλομένων  
μερών  της AETR. Θα συσταθεί  διοικητική  επιτροπή , η οποία  θα απαρτίζεται  από 
όλα τα συμβαλλόμενα  μέρη  και θα έχει την αρμοδιότητα  καθορισμού  των 
προδιαγραφών  του ψηφιακού  ταχογράφου . Κάθε  συμβαλλόμενο  μέρος  θα έχει 
δικαίωμα  ψήφου  και οι αποφάσεις  να λαμβάνονται  με απλή  πλειοψηφία  των 
παρόντων  και ψηφιζόντων . Θα απαιτείται  απαρτία  του 50 % των συμβαλλομένων  
μερών .  
β) Η Τουρκία  ζήτησε  από την ΕΕ να καταστήσει  προσβάσιμο  το TACHOnet με μια 
τεχνική  λύση  που θα αρμόζει  στις ανάγκες  όλων  των συμβαλλομένων  μερών  σε 
θέματα  προστασίας  δεδομένων  και κόστους . Σημειώνεται  ότι σήμερα  οι συνδέσεις  
με το TACHOnet γίνονται  σε εθελοντική  βάση  με τη χρήση  ιδιότυπων  λύσεων , η 
συχνότερη  λύση  όμως  είναι  η έμμεση  σύνδεση  μέσω  του σημείου  πρόσβασης  sTesta 
                                                 
4 Κανονισμός  (ΕΕ) αριθ. 1266/2009 της Επιτροπής , της 16ης Δεκεμβρίου  2009, για τη δέκατη  
προσαρμογή  στην  τεχνική  πρόοδο  του κανονισμού  (ΕΟΚ ) αριθ. 3821/85 του Συμβουλίου  σχετικά  με τη 
συσκευή  ελέγχου  στον  τομέα  των οδικών  μεταφορών , ΕΕ L 339 της 22.12.2009, σ. 3. 
5 Στρογγυλοποίηση  σε 60 δευτερόλεπτα  στην  καταγραφή  του χρόνου  οδήγησης  σε περίπτωση  συχνών  
και μικρών  στάσεων . 
 
EL 4   EL κάποιου  κράτους  μέλους  της ΕΕ (μόνον  η Κροατία  και η Πρώην  Γιουγκοσλαβική  
Δημοκρατία  της Μακεδονίας  έχουν  απευθείας  σύνδεση  με το sTesta). 
γ) Η Ουκρανία  και η Τουρκία  ρώτησαν  εάν είναι  δυνατόν  να προσχωρήσει  η ΕΕ στην  
AETR, δεδομένου  του κεντρικού  ρόλου  της στην  ανάπτυξη  του ταχογράφου . 
Κατ’αυτόν  τον τρόπο  θα εξασφαλισθεί  και θα απλουστευθεί  η αναγκαία  μόνιμη  
ευθυγράμμιση  της ενωσιακής  νομοθεσίας  με τις εξελίξεις  της AETR. 
Προτάθηκε  επίσης  η μελλοντική  διοικητική  επιτροπή  να μην έχει μόνον  την αρμοδιότητα  να 
εγκρίνει  τεχνικές  προδιαγραφές  του ψηφιακού  ταχογράφου , αλλά  και να τροποποιεί  τους 
εργασιακούς  κανόνες  που εμπίπτουν  στο πεδίο  εφαρμογής  της AETR. Ωστόσο , η Επιτροπή  
κρίνει  ότι η ιδέα αυτή  είναι  εκτός  πεδίου  εφαρμογής , ότι προς  το παρόν  δεν δικαιολογείται , 
και δεν προτίθεται  να δώσει  συνέχεια . 
Οι επόμενες  συνεδριάσεις  της ομάδας  εμπειρογνωμόνων  έχουν  προγραμματισθεί  για τις 25 
Oκτωβρίου  και τις 3 Δεκεμβρίου  2012. Αναμένεται  ότι θα ζητηθεί  από την ΕΕ να λάβει  σαφή  
και σθεναρή  θέση , ώστε  η ομάδα  εμπειρογνωμόνων  να μπορέσει  να ολοκληρώσει  το έργο 
της. Λόγω  της σημασίας  και του πεδίου  εφαρμογής  των προτάσεων  που υποβλήθηκαν  και 
επειδή  τα θέματα  που καλύπτει  η AETR εμπίπτουν  στην  αποκλειστική  αρμοδιότητα  της ΕΕ, 
δεν αρκεί  απλώς  ο περιστασιακός  συντονισμός  και χρειάζεται  επίσημη  συντονισμένη  θέση  σε 
επίπεδο  ΕΕ.  
2. ΠΡΟΤΕΙΝΟΜΕΝΕΣ  ΤΡΟΠΟΠΟΙΗΣΕΙΣ  ΤΗΣ  AETR 
Βάσει  των ανωτέρω , θα μπορούσε  να εξετασθεί  το ενδεχόμενο  να διατηρηθεί  ο ισχύων  
μηχανισμός  του άρθρου  22α και να παγώσουν  οι τρέχουσες  συζητήσεις  στην  ομάδα  
εμπειρογνωμόνων  της AETR. Αυτό  όμως  δεν θα αποτελούσε  πραγματική  επιλογή . Σε μια 
τέτοια  περίπτωση , δεν θα εφαρμόζονταν  πλέον  ορθά  οι κανόνες  για τα εργασιακά  θέματα  και 
τον ταχογράφο  από τις χώρες  της AETR μη μέλη  της ΕΕ. Σε δηλώσεις  προς  αυτή  την 
κατεύθυνση  έχουν  ήδη προβεί  η Ρωσική  Ομοσπονδία , η Λευκορωσία  και η Ουκρανία . 
Προειδοποίησαν  ότι δεν θα αποδεχθούν  πλέον  την υποχρέωση  να χρησιμοποιούν  μια 
συσκευή , στο τεχνικό  περιεχόμενο  της οποίας  δεν μπορούν  να επέμβουν .  
Πρέπει  να σημειωθεί  ότι, κατά  μέσο  όρο, περίπου  το 8% των διεθνών  μεταφορών  που 
εκτελούνται  από μεταφορείς  εγγεγραμμένους  στην  ΕΕ πραγματοποιούνται  με τρίτες  χώρες , 
ενώ το συντριπτικά  μεγαλύτερο  μέρος  με χώρες  της AETR. Το ποσοστό  μεταφορών  με χώρες  
της AETR μη μέλη  της ΕΕ μπορεί  να είναι  και περισσότερο  από 30% σε ορισμένα  κράτη  
μέλη . Επίσης , η ΕΕ είναι  καθαρή  εξαγωγέας  μεταποιημένων  προϊόντων  προς  τους εταίρους  
της AETR και η πλειονότητα  των προϊόντων  αυτών  μεταφέρονται  από μεταφορείς  της ΕΕ. 
Τυχόν  προστριβή  της ΕΕ με τους εταίρους  της AETR θα είναι  επομένως  εις βάρος  του 
κλάδου  των οδικών  εμπορευματικών  μεταφορών  της ΕΕ.  
Οι πρόσφατες  εξελίξεις  στη Ρωσία  περιπλέκουν  ακόμη  περισσότερο  τα πράγματα . Ο ρωσικός  
στόλος  οχημάτων  που ενδεχομένως  εμπίπτουν  στο πεδίο  εφαρμογής  των ευρωπαϊκών  
εργασιακών  κανόνων  υπολογίζεται  σε 4 - 5 εκατομμύρια  οχήματα . Σήμερα , μόνον  μικρό  
ποσοστό  αυτών  των οχημάτων  χρησιμοποιούνται  στις διεθνείς  μεταφορές  που εμπίπτουν  στο 
πεδίο  εφαρμογής  της AETR και είναι  εξοπλισμένα  με ταχογράφο . Ωστόσο , η κατάσταση  θα 
αλλάξει , διότι  η Ρωσία  αποφάσισε  το 2012 να καταστήσει  υποχρεωτικό  τον ταχογράφο  στις 
εθνικές  μεταφορές . Είναι  επομένως  πιθανό  η Ρωσία  να θελήσει  να κάνει  χρήση  περισσότερο  
του δικού  της ταχογράφου  στις μεταφορές  με την ΕΕ. 
 
EL 5   EL Κρίνεται  συνεπώς  ότι είναι  αδιαμφισβήτητα  προς  το συμφέρον  της ΕΕ να εμπλακεί  στην  
αναθεώρηση  του τρέχοντος  συστήματος  του ταχογράφου . Ενόψει  αυτού , η Επιτροπή  
προτείνει  θέση  της ΕΕ για τις κάτωθι  τροποποιήσεις  της AETR στο πλαίσιο  της ομάδας  
εμπειρογνωμόνων  της AETR.  
α. Τροποποίηση  του άρθρου  22α  
Η τροποποίηση  του άρθρου  22α θα είχε ως αποτέλεσμα  να συσταθεί  διοικητική  επιτροπή  στη 
Γενεύη  υπό την αιγίδα  της UNECE. Κατά  συνέπεια , οι εταίροι  της AETR μη μέλη  της ΕΕ θα 
μπορούσαν  να επηρεάζουν  την προσαρμογή  του ταχογράφου  στην  τεχνική  πρόοδο  μέσω  της 
διοικητικής  επιτροπής . Η νεοσυσταθείσα  επιτροπή  AETR θα λάμβανε  τις αποφάσεις  της με 
απλή  ή ειδική  πλειοψηφία .  
Αυτό  το σενάριο  θα δημιουργούσε  πρόβλημα  συνοχής  μεταξύ  των προδιαγραφών  που θα 
ενέκρινε  η διοικητική  επιτροπή  στη Γενεύη  και των προδιαγραφών  που εγκρίνει  η Επιτροπή  
μετά  από γνωμοδότηση  της επιτροπής  προσαρμογής  στην  τεχνική  πρόοδο  που έχει συσταθεί  
με τον κανονισμό  (EΟΚ) 3821/85. Η τυχόν  έλλειψη  συνοχής  θα προσέκρουε  στις 
αρμοδιότητες  της επιτροπής  που έχει συσταθεί  βάσει  του κανονισμού  (EΟΚ) 3821/85 και θα 
απαιτούσε  αυξημένες  προσπάθειες  συντονισμού  από τα κράτη  μέλη  και την ΕΕ για τη λήψη  
θέσης  στα όργανα  της UNECE, καθώς  η Επιτροπή  δεν θα μπορούσε  να εκφράζει  επίσημα  τη 
θέση  της. Εάν η ΕΕ γίνει συμβαλλόμενο  μέρος  της AETR, η συντονισμένη  θέση  της ΕΕ θα 
εκφραζόταν  από την Ευρωπαϊκή  Επιτροπή .  
Επίσης , για την τροποποίηση  του άρθρου  22α θα απαιτηθούν  αυστηροί  όροι για 
συμπεφωνημένες  ρυθμίσεις  ψηφοφορίας  στη νεοσυσταθείσα  επιτροπή  AETR. Ειδάλλως , 
είναι  δυνατόν , παρά  τον εσωτερικό  συντονισμό  στην  ΕΕ, ο αριθμός  των κρατών  μελών  που 
θα είναι  παρόντα  σε συνεδρίαση  της επιτροπής  αυτής  να μην επαρκεί  ώστε  να αντιτεθούν  σε 
ανάρμοστες  τροποποιήσεις  που θα προτείνουν  συμβαλλόμενα  μέρη  μη μέλη  της ΕΕ.  
Επί παραδείγματι , σύμφωνα  με την πρόταση  που υπέβαλε  η Ρωσική  Ομοσπονδία  στην  πρώτη  
συνεδρίαση  της ομάδας  εμπειρογνωμόνων , οι αποφάσεις  θα μπορούν  να λαμβάνονται  με 
απλή  πλειοψηφία  των παρόντων  και ψηφιζόντων , με απαιτούμενη  απαρτία  του 50 % των 
σήμερα  51 συμβαλλομένων  μερών  της AETR. Στην  πράξη , αυτό  θα σήμαινε  ότι οι αποφάσεις  
θα μπορούσαν  να λαμβάνονται  από τουλάχιστον  26 παρόντα  συμβαλλόμενα  μέρη  και με 
τουλάχιστον  14 ψήφους  υπέρ . Στις συνεδριάσεις  όμως  με αντικείμενο  θέματα  της AETR, 
συμμετέχουν  συνήθως  6-7 κράτη  μέλη  της ΕΕ. Αντιθέτως , οι μεγάλοι  ενδιαφερόμενοι  μη 
μέλη  της ΕΕ (Ρωσία , Tουρκία , Ουκρανία ) παρευρίσκονται  πάντοτε  και έχουν  επιδείξει  καλή  
ικανότητα  κινητοποίησης , όταν χρειάζεται , άλλων  συμβαλλομένων  μερών  της ΚΑΚ  ή χωρών  
της Κεντρικής  Ασίας  (π.χ. Λευκορωσία , Kαζακστάν ). 
β. Τροποποίηση  του άρθρου  14 για να επιτραπεί  η προσχώρηση  της ΕΕ στην  AETR 
Με βάση  όσα προαναφέρθηκαν , πρέπει  να εξετασθεί  το ενδεχόμενο  να προσχωρήσει  η ΕΕ 
στην  AETR. Με την προσχώρηση  της ΕΕ θα διαφυλαχθεί  η δεσπόζουσα  θέση  της ΕΕ στον  
καθορισμό  των προδιαγραφών  του ταχογράφου . Η προσχώρηση  θα εξασφαλίσει  την 
εναρμονισμένη  ανάπτυξη  της ενωσιακής  νομοθεσίας  και της AETR, διότι  οι κανόνες  που 
εγκρίνονται  στη Γενεύη  θα είναι  άμεσα  εφαρμοστέοι  στην  εσωτερική  έννομη  τάξη  της ΕΕ, 
μετά  τη δημοσίευσή  τους στην  Επίσημη  Εφημερίδα . Όσον  αφορά  τα κράτη  μέλη , θα 
αποφευχθεί  έτσι η νομική  αβεβαιότητα  σχετικά  με το ποιοι  κανόνες , της AETR ή της ΕΕ, 
υπερισχύουν  για τον ταχογράφο . 
Η τροποποίηση  αυτή  θα απαιτήσει  τροποποίηση  του άρθρου  14 της AETR, ώστε  να 
επιτραπεί  η συμμετοχή  οργανισμών  περιφερειακής  ολοκλήρωσης . Αυτή  καθαυτή  η 
 
EL 6   EL προσχώρηση  πρέπει  να γίνει σε ένα δεύτερο  στάδιο  με απόφαση  του Συμβουλίου  κατόπιν  
πρότασης  της Επιτροπής .  
Είναι  σημαντικό  να υπενθυμισθεί  ότι, για την AETR, οι μεταφορές  μεταξύ  των κρατών  
μελών  της ΕΕ θεωρούνται  εθνικές  μεταφορές  (η AETR ισχύει  μόνον  για τις διεθνείς  
μεταφορές ). Αυτή  ήταν  πάντα  η θέση  της ΕΕ και των κρατών  μελών  της. Όταν  προσχώρησαν  
στην  AETR τη δεκαετία  του ’70, τα κράτη  μέλη  που αποτελούσαν  τις Κοινότητες  είχαν  
εκφράσει  τότε επιφυλάξεις  οι οποίες  επιβεβαίωναν  την αρχή  αυτή . Η αρχή  εξακολουθεί  να 
ισχύει  παρά  το γεγονός  ότι ορισμένα  κράτη  μέλη  της ΕΕ είχαν  προσχωρήσει  στη συμφωνία  
AETR πριν προσχωρήσουν  στην  ΕΕ και, συνεπώς , δεν είχαν  εκφράσει  τις επιφυλάξεις  αυτές . 
Κατά  συνέπεια , όταν προσχωρήσει , η ΕΕ πρέπει  να καταθέσει  παρεμφερή  επιφύλαξη  η 
οποία , ως εκ τούτου , θα επιτρέπει  στην  ΕΕ να αναπτύξει  περαιτέρω  τον δικό της ψηφιακό  
ταχογράφο  που θα χρησιμοποιείται  στις ενδοενωσιακές  μεταφορές . 
Εννοείται  ότι οι κανόνες  ψηφοφορίας  στη διοικητική  επιτροπή  πρέπει  να μελετηθούν  κατά  
τρόπο  ώστε  να εξασφαλίζεται  ο καθοριστικός  ρόλος  της ΕΕ. Επί παραδείγματι , με ειδική  
πλειοψηφία  δύο τρίτων  των παρόντων  και ψηφιζόντων  (η ΕΕ ως μπλοκ  με 27 ψήφους  
συμβαλλομένων  μερών  από τα δυνητικά  παρόντα  51). Θα απαιτείται  απαρτία  50 % των 
συμβαλλομένων  μερών . Η ΕΕ θα συντονίζει  τη θέση  της με βάση  πρόταση  της Επιτροπής  με 
χρήση  της διαδικασίας  του άρθρου  218 παράγραφος  9 της ΣΛΕΕ , το οποίο  επιτρέπει  στο 
Συμβούλιο  να λάβει  θέση  εξ ονόματος  της Ένωσης  σε όργανο  που έχει συσταθεί  με βάση  
συμφωνία .  
Σημειώνεται  ότι η επιλογή  αυτή  ανταποκρίνεται  στις πρακτικές  που έχουν  καθιερωθεί  σε 
διεθνείς  τεχνικές  συμφωνίες . Παραδείγματος  χάρη , η προτεινόμενη  διαδικασία  είναι  ακριβώς  
η ίδια με εκείνη  που προβλέπεται  στην  αποκαλούμενη  «αναθεωρημένη  συμφωνία  του 1958» 
για την έγκριση  τύπου  των οχημάτων6.  
Η σχεδιαζόμενη  προσχώρηση  της Ένωσης  θα συνάδει  με την αποκαλούμενη  «νομολογία  για 
την AETR» του Δικαστηρίου . Στη θεμελιώδη  δικαστική  του απόφαση  το 19717, το 
Δικαστήριο  αποφάνθηκε  ότι το πεδίο  εργασίας  των πληρωμάτων  οχημάτων  των οδικών  
μεταφορών  σε τρίτες  χώρες  ήταν  στην  αποκλειστική  αρμοδιότητα  της Κοινότητας , και 
καθιέρωσε  την αρχή  του παραλληλισμού  μεταξύ  εσωτερικών  και εξωτερικών  αρμοδιοτήτων8. 
Η ΕΕ έχει αποκλειστική  εξωτερική  αρμοδιότητα  στα θέματα  που πραγματεύεται  η AETR 
βάσει  των διατάξεων  του άρθρου  3 παράγραφος  2 της ΣΛΕΕ , διότι  η AETR αφορά  κοινούς  
κανόνες  που έχουν  εκδοθεί  προ πολλού  στην  Ευρωπαϊκή  Ένωση , όπως  υπογραμμίζεται  στη 
νομολογία  του ΔΕΕ για την AETR. Ένα άλλο  επιχείρημα  είναι  ότι η αιτιολογική  σκέψη  10 
του κανονισμού  (EΚ) αριθ. 561/2006 προβλέπει  ότι, εφόσον  το αντικείμενο  της AETR 
                                                 
6 Συμφωνία  σχετικά  με την υιοθέτηση  ομοιόμορφων  τεχνικών  προδιαγραφών  για τροχοφόρα  οχήματα , 
εξοπλισμό  και εξαρτήματα  που δύνανται  να τοποθετηθούν  και/ή να χρησιμοποιηθούν  σε τροχοφόρα  
οχήματα  και τις συνθήκες  για την αμοιβαία  αναγνώριση  των εγκρίσεων  που χορηγούνται  με βάση  τις 
προδιαγραφές  αυτές  – 2η αναθεώρηση  – Συμπεριλαμβανομένων  των τροπολογιών  που άρχισαν  να 
ισχύουν  στις 16 Oκτωβρίου  1995, ΕΕ L 346 της 17.12.1997, σ. 81–94. 
7 Απόφαση  του Δικαστηρίου , AETR, υπόθεση  22/70 (31 M αρτίου  1971) 
8 Συγκεκριμένα , το Δικαστήριο  αποφάνθηκε  ότι «στον  βαθμό  που θεσπίζονται  κοινοτικοί  κανόνες  για 
την επίτευξη  των σκοπών  της Συνθήκης , τα κράτη  μέλη  δεν μπορούν  να αναλαμβάνουν , εκτός  του 
πλαισίου  των κοινοτικών  οργάνων , δεσμεύσεις  δυνάμενες  να θίγουν  τους κανόνες  αυτούς  ή να 
αλλοιώνουν  το περιεχόμενό  τους». Επιπλέον , «αυτές  οι κοινοτικές  αρμοδιότητες  αποκλείουν  τη 
δυνατότητα  υπάρξεως  συντρέχουσας  αρμοδιότητας  των κρατών  μελών , ενώ κάθε  πρωτοβουλία , 
λαμβανόμενη  εκτός  των πλαισίων  των κοινοτικών  οργάνων , είναι  ασυμβίβαστη  προς  την ενότητα  της 
Κοινής  Αγοράς  και την ομοιόμορφη  εφαρμογή  του κοινοτικού  δικαίου .»  
 
EL 7   EL εμπίπτει  στο πεδίο  εφαρμογής  του κανονισμού , την αρμοδιότητα  διαπραγμάτευσης  και 
σύναψης  της συμφωνίας  έχει η Ευρωπαϊκή  Ένωση9. 
Επιπλέον , το άρθρο  3 του κανονισμού  (EΟΚ) αριθ. 2829/77 του Συμβουλίου , της 12ης 
Δεκεμβρίου  1977, περί της θέσεως  σε ισχύ της ευρωπαϊκής  συμφωνίας  «περί της εργασίας  
των πληρωμάτων  οχημάτων  που εκτελούν  διεθνείς  οδικές  μεταφορές  (AETR)10, ορίζει  ότι 
«Οι συμφωνίες  που θα συναφθούν  με τρίτες  χώρες  σύμφωνα  με το άρθρο  2 παράγραφος  2 
της AETR θα συνάπτονται  από την Κοινότητα . Τα μέτρα  που προβλέπονται  στο άρθρο  3 
παράγραφος  2 της AETR λαμβάνονται  από το Συμβούλιο  κατόπιν  προτάσεως  της 
Επιτροπής .»  
γ. Nέο άρθρο  10α – Διασύνδεση  των εθνικών  μητρώων  για τις κάρτες  οδηγών  
Σύμφωνα  με την απαίτηση  268α του παραρτήματος  IB του κανονισμού  (EΟΚ) 3821/85, η 
οποία  θεσπίσθηκε  με τον κανονισμό  (EΕ) αριθ. 1266/2009 της Επιτροπής , τα κράτη  μέλη  
υποχρεούνται  να ανταλλάσσουν  ηλεκτρονικά  δεδομένα , ώστε  να εξασφαλίζεται  ο έλεγχος  της 
μοναδικότητας  των καρτών  οδηγού  που εκδίδουν . Η υποχρέωση  αυτή  επιβάλλεται  και στα 
συμβαλλόμενα  μέρη  της AETR μη μέλη  της ΕΕ, βάσει  του άρθρου  22α.  
Για να ευνοηθεί  η συμμόρφωση  προς  την απαίτηση  αυτή  σε επίπεδο  ΕΕ, η Επιτροπή  
ανέπτυξε  και εφάρμοσε  με επιτυχία  το TACHOnet, μια ηλεκτρονική  εφαρμογή  η οποία  
επιτρέπει  τη διασύνδεση  των εθνικών  μητρώων  για τις κάρτες  οδηγών , ώστε  να ελέγχεται  σε 
όλη την Ευρώπη  η μοναδικότητα  των καρτών  αυτών  και να αποφεύγονται  οι απάτες . Η 
νομική  βάση  του TACHOnet είναι  σήμερα  σύσταση  της Επιτροπής11, η οποία  θα 
αντικατασταθεί  από εξειδικευμένη  διάταξη  που θα προστεθεί  στην  τροποποίηση  του 
κανονισμού  (EΟΚ) 3821/85 που είναι  υπό συζήτηση  στο Ευρωπαϊκό  Κοινοβούλιο  και το 
Συμβούλιο .  
Οι προτεινόμενες  τροποποιήσεις  της AETR πρέπει  να αξιοποιηθούν  για να προστεθεί  νέο 
άρθρο  (άρθρο  10α) στο κείμενο  της AETR, με το οποίο  θα καταστεί  πιο διαφανής  η 
υποχρέωση  που κατοχυρώνεται  στην  απαίτηση  268α και θα επιβεβαιωθεί  ο υποχρεωτικός  
χαρακτήρας  της ηλεκτρονικής  ανταλλαγής  δεδομένων  για τις κάρτες  οδηγού  μεταξύ  των 
συμβαλλομένων  μερών . Θα γενικευθεί  και μακροπρόθεσμα  θα καταστεί  πιο βιώσιμη  η ήδη 
εφαρμοζόμενη  πρακτική  σε πολλά  συμβαλλόμενα  μέρη  μη μέλη  της ΕΕ, τα οποία  
αποφάσισαν  να συνδεθούν  εθελοντικά  με το TACHOnet βάσει  διμερών  συμφωνιών  με 
μεμονωμένα  κράτη  μέλη .  
Με βάση  την οδηγία  95/46/EΚ12, οι διαβιβάσεις  δεδομένων  είναι  δυνατές  μόνο  σε τρίτες  
χώρες  που εξασφαλίζουν  κατάλληλο  επίπεδο  προστασίας  των προσωπικών  δεδομένων . 
                                                 
9 Το άρθρο  3 του κανονισμού  3820/85 καθορίζει  αυτό  το θέμα  αρμοδιότητας  της ΕΕ με σαφή  τρόπο : «Η 
Κοινότητα  προσέρχεται  σε όποιες  διαπραγματεύσεις  με τρίτες  χώρες  κρίνονται  απαραίτητες  προς  τον 
σκοπό  της εφαρμογής  του παρόντος  κανονισμού .» Βλ. επίσης  το άρθρο  3 του κανονισμού  (ΕΟΚ ) αριθ. 
543/69. 
10 ΕΕ L 34 της 24.12.1977, σ. 11. 
11 Σύσταση  της Επιτροπής , της 13ης Ιανουαρίου  2010, σχετικά  με την ασφαλή  ανταλλαγή  μεταξύ  των 
κρατών  μελών  των ηλεκτρονικών  δεδομένων  για τον έλεγχο  της μοναδικότητας  των καρτών  οδηγού  
που εκδίδουν , ΕΕ L 9/10 της 14.1.2010. 
12 Οδηγία  95/46/ΕΚ του Ευρωπαϊκού  Κοινοβουλίου  και του Συμβουλίου , της 24ης Οκτωβρίου  1995, για 
την προστασία  των φυσικών  προσώπων  έναντι  της επεξεργασίας  δεδομένων  προσωπικού  χαρακτήρα  
και για την ελεύθερη  κυκλοφορία  των δεδομένων  αυτών . 
 
EL 8   EL Προτείνεται  συνεπώς  να ενσωματωθεί  στο νέο άρθρο  10α η υποχρέωση  για τα συμβαλλόμενα  
μέρη  να εξασφαλίζουν  κατάλληλο  επίπεδο  προστασίας  των προσωπικών  δεδομένων . 
Το άρθρο  25 παράγραφος  2 της οδηγίας  προβλέπει  ότι η επάρκεια  της προστασίας  που 
παρέχεται  από τρίτη  χώρα  σταθμίζεται  λαμβανομένων  υπόψη  όλων  των περιστάσεων , μεταξύ  
των οποίων  η φύση  των δεδομένων  και οι σκοποί  των προβλεπομένων  επεξεργασιών . Εν 
προκειμένω , σημειώνεται  ότι τα δεδομένα  που αφορούν  τον ταχογράφο  δεν είναι  τόσο  
ευαίσθητα . Οι πληροφορίες  που αποθηκεύονται  στα εθνικά  μητρώα  (τα οποία  στην  ΕΕ 
διασυνδέονται  μέσω  του TACHOnet) είναι  περιορισμένες  και αρκετά  γενικής  φύσεως  
(ονοματεπώνυμο  του οδηγού , ημερομηνία  και, εάν υπάρχει , τόπος  γέννησης · αριθμός  της 
άδειας  οδήγησης  και χώρα  έκδοσής  της· καθεστώς  της κάρτας  οδηγού  και αριθμός  της 
κάρτας  οδηγού ) που ούτως  ή άλλως  διατίθενται  ήδη εξ ολοκλήρου  στον  ελεγκτή  χώρας  μη 
μέλους  της ΕΕ στους  καθ’οδόν  ελέγχους . Οι αρχές  που θα έχουν  πρόσβαση  στις πληροφορίες  
αυτές  θα είναι  μόνον  οι αρχές  έκδοσης  της κάρτας  και οι ελεγκτές  που διορίζονται  για να 
ελέγχουν  τη συμμόρφωση  προς  τους κανόνες  για τον χρόνο  οδήγησης  και τις περιόδους  
ανάπαυσης  των επαγγελματιών  οδηγών . Επίσης , αποκλειστικός  σκοπός  της ηλεκτρονικής  
ανταλλαγής  πληροφοριών  είναι  να εξασφαλισθεί  ότι τα εθνικά  μητρώα  των συμβαλλομένων  
μερών  της AETR δεν περιέχουν  πολλαπλές  ενεργές  κάρτες  για τον ίδιο οδηγό .  
Υπό τις περιστάσεις  αυτές , είναι  εύλογο  να εικασθεί  ότι όλα ή τα περισσότερα  συμβαλλόμενα  
μέρη  της AETR μη μέλη  της ΕΕ μπορούν  να εξασφαλίσουν  επαρκή  προστασία  των 
προσωπικών  δεδομένων  όσον  αφορά  τις κάρτες  ταχογράφου . Σε κάθε  περίπτωση , σύμφωνα  
με το άρθρο  25 παράγραφος  4 της οδηγίας , εάν διαπιστωθεί  ότι μια τρίτη  χώρα  δεν 
εξασφαλίζει  ικανοποιητικό  επίπεδο  προστασίας , τα κράτη  μέλη  λαμβάνουν  τα αναγκαία  
μέτρα  ώστε  να αποφευχθεί  οποιαδήποτε  διαβίβαση  τέτοιου  είδους  δεδομένων  προς  την εν 
λόγω  τρίτη  χώρα .  
Επιπλέον , σημειώνεται  ότι στο TACHOnet χρησιμοποιείται  εσωτερικό  ηλεκτρονικό  σύστημα  
επικοινωνίας  της ΕΕ (το sTESTA), για το οποίο  ισχύουν  περιορισμοί  σε ό,τι αφορά  την 
εξαγωγή  και την εφαρμογή  για ορισμένα  κράτη  μη μέλη  της ΕΕ. Από τις χώρες  AETR μη 
μέλη  της ΕΕ, μπορούν  να συνδέονται  με το TACHOnet απευθείας  μέσω  του sTESTA μόνον  
οι χώρες  που είναι  υποψήφιες  να προσχωρήσουν  στην  ΕΕ. Από τις υπόλοιπες , ορισμένες  θα 
μπορούσαν  να επιτύχουν , εθελοντικά , την έμμεση  σύνδεσή  τους με μεμονωμένα  κράτη  μέλη  
βάσει  των διμερών  συμφωνιών  που προαναφέρθηκαν . Ωστόσο , η λύση  αυτή  προκαλεί  φόρτο  
στα ενδιαφερόμενα  μέρη , δεν είναι  αποτελεσματική  λόγω  των πολλαπλών  σημείων  σύνδεσης  
και δεν καλύπτει  όλα τα συμβαλλόμενα  μέρη .  
Άρα θα χρειασθεί  ενδεχομένως  να δημιουργηθεί  ένα εναλλακτικό  ηλεκτρονικό  σύστημα , το 
οποίο  θα προσφέρει  στα συμβαλλόμενα  μέρη  μη μέλη  της ΕΕ ένα εναλλακτικό  ηλεκτρονικό  
μέσο  ανταλλαγής  πληροφοριών  με τα κράτη  μέλη  (και υποψήφιες  για προσχώρηση  χώρες ) με 
βάση  τους περιορισμούς  ασφαλείας  των συστημάτων  TACHOnet και sTESTA. Η Επιτροπή  
πρόκειται  να αρχίσει  μελέτη  εντοπισμού  των διαθέσιμων  τεχνικών  δυνατοτήτων  με τη χρήση  
π.χ. ασφαλούς  διαδικτυακής  σύνδεσης . Τα αποτελέσματα  της μελέτης  θα είναι  διαθέσιμα  στα 
τέλη του 2013.  
3. ΔΙΑΔΙΚΑΣΙΑ  ΑΝΑΘΕΩΡΗΣΗΣ  ΤΗΣ  AETR 
Τα άρθρα  20 και 21 της AETR καθορίζουν  τον μηχανισμό  αναθεώρησης  της συμφωνίας . Το 
άρθρο  21 είναι  ιδιαιτέρου  ενδιαφέροντος  για την ΕΕ διότι  επιτρέπει  διαδικασία  «σιωπηρής » 
αναθεώρησης , η οποία  δεν προϋποθέτει  την επικύρωση  των προτεινόμενων  τροπολογιών  από 
τα συμβαλλόμενα  μέρη . Από τη στιγμή  που στη διαδικασία  δεν προβλέπεται  επίσημη  
 
EL 9   EL διαπραγμάτευση , κρίνεται  σκόπιμο  να κληθεί  το Συμβούλιο  να λάβει  απόφαση  για τον 
καθορισμό  κοινής  θέσης .  
Σύμφωνα  με τη θέση  που έλαβε  η ΕΕ κατά  το άρθρο  218 παράγραφος  9 της ΣΛΕΕ , τα κράτη  
μέλη  θα ενεργήσουν  από κοινού  προς  το συμφέρον  της Ένωσης  στην  αναθεώρηση  της 
AETR, με βάση  το καθήκον  ειλικρινούς  συνεργασίας  σύμφωνα  με το άρθρο  4 παράγραφος  3 
της συνθήκης  για την ΕΕ.  
Δεομένου  του χρόνου  που απαιτείται  για να ολοκληρωθούν  οι διαδικασίες  τροποποίησης  της 
AETR, είναι  σκόπιμο  να εξευρεθεί  μια μεταβατική  λύση  ώστε  να γίνει διαβούλευση  με τις 
χώρες  της AETR σχετικά  με τις αποφάσεις  για τις αλλαγές  του ταχογράφου  που λαμβάνονται  
σε επίπεδο  ΕΕ. Εν προκειμένω , η Επιτροπή  πρότεινε  ήδη στην  πρόταση  τροποποίησης  του 
κανονισμού  (EΟΚ) αριθ. 3821/85 να δημιουργηθεί  ένα «φόρουμ  για τον ταχογράφο », στο 
οποίο  θα συμμετέχουν  εμπειρογνώμονες  τόσο  από τα κράτη  μέλη  της ΕΕ όσο και από 
συμβαλλόμενα  μέρη  μη μέλη  της ΕΕ. Πρόθεση  της Επιτροπής  είναι  να γνωμοδοτήσει  το 
φόρουμ  αυτό  πριν τη λήψη  τυχόν  αποφάσεων  για τις τεχνικές  προσαρμογές  του 
παραρτήματος  IB.  
 
EL 10   EL 2012/0284 (NLE) 
Πρόταση  
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
σχετικά  με τη θέση , εξ ονόματος  της Ευρωπαϊκής  Ένωσης , στην  ομάδα  
εμπειρογνωμόνων  για την ευρωπαϊκή  συμφωνία  περί της εργασίας  των πληρωμάτων  
οχημάτων  που εκτελούν  διεθνείς  οδικές  μεταφορές  (AETR) της Οικονομικής  Επιτροπής  
των Ηνωμένων  Εθνών  για την Ευρώπη  
(Κείμενο  που παρουσιάζει  ενδιαφέρον  για τον ΕΟΧ ) 
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη  τη Συνθήκη  για τη λειτουργία  της Ευρωπαϊκής  Ένωσης , και ιδίως  το άρθρο  
90, σε συνδυασμό  με το άρθρο  218 παράγραφος  9, 
Έχοντας  υπόψη  την πρόταση  της Ευρωπαϊκής  Επιτροπής , 
Μετά  από ενημέρωση  του Ευρωπαϊκού  Κοινοβουλίου , 
Εκτιμώντας  τα ακόλουθα : 
(1) Όπως  αποφάνθηκε  το Δικαστήριο13, το πεδίο  εργασίας  των πληρωμάτων  οχημάτων  
των οδικών  μεταφορών  αποτελεί  αποκλειστική  εξωτερική  αρμοδιότητα  της 
Ευρωπαϊκής  Ένωσης . Η αρμοδιότητα  αυτή  έχει ασκηθεί  εσωτερικά  ιδίως  με την 
έκδοση  του κανονισμού  (EΟΚ) αριθ. 543/6914 του Συμβουλίου , της 25ης Μαρτίου  
1969, περί εναρμονίσεως  ορισμένων  κοινωνικών  διατάξεων  που αφορούν  τις οδικές  
μεταφορές , του κανονισμού  (EΟΚ) αριθ. 3820/85 του Συμβουλίου , της 20ής 
Δεκεμβρίου  1985, για την εναρμόνιση  ορισμένων  κοινωνικών  διατάξεων  στον  τομέα  
των οδικών  μεταφορών15, του κανονισμού  (EΟΚ) αριθ. 3821/85 του Συμβουλίου , της 
20ής Δεκεμβρίου  1985, σχετικά  με τη συσκευή  ελέγχου  στον  τομέα  των οδικών  
μεταφορών16, και πιο πρόσφατα  του κανονισμού  (EΚ) αριθ. 561/2006 του 
Ευρωπαϊκού  Κοινοβουλίου  και του Συμβουλίου  και του κανονισμού  (EΟΚ) αριθ. 
3821/8517του Συμβουλίου . Δεδομένου  ότι το αντικείμενο  της AETR εμπίπτει  στο 
πεδίο  εφαρμογής  του κανονισμού  561/2006, την αρμοδιότητα  διαπραγμάτευσης  και 
σύναψης  της εν λόγω  συμφωνίας  έχει η Ένωση . Οι κανόνες  στο πεδίο  εργασίας  των 
πληρωμάτων  οχημάτων  των οδικών  μεταφορών  σε τρίτες  χώρες , καθώς  και οι 
κανόνες  για τη συσκευή  ελέγχου  που χρησιμοποιείται  για να εξασφαλίζεται  η 
                                                 
13 Απόφαση  του Δικαστηρίου  της 31ης Mαρτίου  1971, AETR, υπόθεση  22/70. 
14 ΕΕ L 77 της 29.3.1969, σ. 49. 
15 ΕΕ L 370 της 31.12.1985, σ. 1.  
16 ΕΕ L 370 της 31.12.1985, σ. 8. 
17 ΕΕ L 102 της 11.4.2006, σ. 1. 
 
EL 11   EL συμμόρφωσή  τους, εμπίπτουν  στο πεδίο  τόσο  των ενωσιακών  κανονισμών  όσο και 
της συμφωνίας  AETR. Είναι  επιτακτικό  να εναρμονισθούν  οι κανόνες  αυτοί . 
(2) Οι ιδιαίτερες  περιστάσεις  υπό τις οποίες  πραγματοποιήθηκαν  οι διαπραγματεύσεις  της 
AETR δικαιολογούν , κατ’εξαίρεση , μια διαδικασία  κατά  την οποία  τα κράτη  μέλη  της 
Ένωσης  καταθέτουν  χωριστά  τα έγγραφα  επικύρωσης  ή προσχώρησης  στο πλαίσιο  
συντονισμένης  ενέργειας , ενεργούν  όμως  ταυτόχρονα  προς  το συμφέρον  και για 
λογαριασμό  της Ένωσης . 
(3) Η επόμενη  συνεδρίαση  της ομάδας  εμπειρογνωμόνων  θα πραγματοποιηθεί  στις 3 
Δεκεμβρίου  2012. Επ’ευκαιρία , η ομάδα  εμπειρογνωμόνων  θα εξετάσει  ίσως 
προτάσεις  που θα οδηγήσουν  σε τροποποίηση  της AETR. Αυτό  θα παράγει  νομικά  
αποτελέσματα  όπως  αναφέρεται  στο άρθρο  218 παράγραφος  9 της ΣΛΕΕ .  
(4) Τα κράτη  μέλη  της ΕΕ ως συμβαλλόμενα  μέρη  της AETR έχουν  την υποχρέωση  να 
συνεργάζονται  ώστε  να κινηθεί  ο μηχανισμός  αναθεώρησης  της συμφωνίας  AETR 
που έχει θεσπισθεί  ιδίως  με το άρθρο  21, σύμφωνα  με τον κανονισμό  (EΟΚ) 2829/77 
του Συμβουλίου , της 12ης Δεκεμβρίου  1977, περί της θέσεως  σε ισχύ της ευρωπαϊκής  
συμφωνίας  περί της εργασίας  των πληρωμάτων  οχημάτων  που εκτελούν  διεθνείς  
οδικές  μεταφορές  (AETR)18, και με βάση  το καθήκον  ειλικρινούς  συνεργασίας  
σύμφωνα  με το άρθρο  4 παράγραφος  3 της ΣΕΕ. 
(5) Για να επιτευχθεί  πανευρωπαϊκή  εναρμόνιση  σε ό,τι αφορά  τη συσκευή  ελέγχου  στις 
οδικές  μεταφορές  (ταχογράφοι ), είναι  αναγκαίο  να τεθεί  σε εφαρμογή  μία και μόνον  
διαδικασία  λήψης  απόφασης , στην  οποία  θα συνυπολογίζονται  οι προνομίες  της 
Ευρωπαϊκές  Ένωσης  και τα συμφέροντα  των τρίτων  χωρών  που είναι  συμβαλλόμενα  
μέρη  της συμφωνίας  AETR. 
(6) Το άρθρο  22α της συμφωνίας  AETR προβλέπει  σήμερα  την αυτόματη  εφαρμογή  των 
αλλαγών  που επέρχονται  στον  κανονισμό  (EΟΚ) αριθ. 3821/85 του Συμβουλίου  για 
τον ψηφιακό  ταχογράφο  σε όλα τα συμβαλλόμενα  μέρη  της AETR, χωρίς  επίσημη  
διαβούλευση  πριν την έγκριση  των αλλαγών  από την Ευρωπαϊκή  Ένωση . Όπως  
υπογραμμίσθηκε  στην  ανακοίνωση  της Επιτροπής  «Ψηφιακός  ταχογράφος : Οδικός  
χάρτης  για μελλοντικές  δραστηριότητες »19 ο υπάρχων  μηχανισμός  διακυβεύει  την 
ορθή  και εναρμονισμένη  εφαρμογή  των μέτρων  που καθιερώνονται  με την 
προτεινόμενη  αναθεώρηση  του κανονισμού  (EΟΚ) αριθ. 3821/85 του Συμβουλίου  και 
την εφαρμογή  του ψηφιακού  ταχογράφου  από τις χώρες  μη μέλη  της ΕΕ που είναι  
συμβαλλόμενα  μέρη . Συνεπώς , είναι  προς  το συμφέρον  της Ευρωπαϊκής  Ένωσης  να 
βελτιωθεί  η διαδικασία  λήψης  αποφάσεων  σε ό,τι αφορά  τον ψηφιακό  ταχογράφο  και 
την AETR και να τροποποιηθεί  αναλόγως  το άρθρο  22α με τη σύσταση , στο πλαίσιο  
της Οικονομικής  Επιτροπής  των Ηνωμένων  Εθνών  για την Ευρώπη  (UNECE), 
διοικητικής  επιτροπής  που θα καθορίζει  τις προδιαγραφές  του ταχογράφου  για 
ολόκληρη  την περιοχή  εφαρμογής  της AETR.  
(7) Οι ιδιαιτερότητες  της συμφωνίας  AETR και της προτεινόμενης  διαδικασίας  λήψης  
αποφάσεων  στη νεοσυσταθείσα  επιτροπή  βάσει  του άρθρου  22α, επιπροσθέτως  του 
γεγονότος  ότι η Ευρωπαϊκή  Ένωση  έχει αποκλειστική  αρμοδιότητα  στο πεδίο  
                                                 
18 ΕΕ L 334 της 24.12.1977, σ. 11.  
19 COM(2011) 454 τελικό  
 
EL 12   EL εργασίας  των πληρωμάτων  οχημάτων  των οδικών  μεταφορών , δικαιολογούν  την 
προσχώρηση  της Ευρωπαϊκής  Ένωσης  στην  AETR, η οποία  επίσης  θα συμβαδίζει  με 
την απόφαση  του Δικαστηρίου  για την AETR στην  υπόθεση  22/70 και θα εγγυάται  
την αποτελεσματική  εκπροσώπηση  των συμφερόντων  της ΕΕ στις διαδικασίες  της 
UNECE. Μετά  την προσχώρησή  της Ένωσης , η θέση  της η οποία  αποφασίζεται  από 
το Συμβούλιο , σύμφωνα  με το άρθρο  218 παράγραφος  9 της ΣΛΕΕ , θα εκφράζεται  
από την Επιτροπή  εξ ονόματος  της ΕΕ, η οποία  θα ασκεί  στη διοικητική  επιτροπή  το 
δικαίωμα  ψήφου  για όλα τα κράτη  μέλη .  
(8) Σήμερα  το άρθρο  14 της AETR επιτρέπει  την προσχώρηση  στην  AETR μόνον  στις 
χώρες  μέλη  της UNECE και κράτη  που παρευρίσκονται  συμβουλευτικά  στην  
UNECE. Για τον λόγο  αυτόν , προκειμένου  να καταστεί  δυνατή  η προσχώρηση  της 
Ευρωπαϊκής  Ένωσης  στην  AETR, πρέπει  να τροποποιηθεί  το άρθρο  14 ώστε  να 
προβλέπεται  ότι μπορούν  να προσχωρήσουν  στην  AETR ευρωπαϊκοί  οργανισμοί  
περιφερειακής  ολοκλήρωσης .  
(9) Για να εφαρμοσθεί  αποτελεσματικά  η απαίτηση  268α του παραρτήματος  IB του 
κανονισμού  3821/85 και για να διασφαλισθεί  η αποτελεσματική  επίβλεψη  και ο 
έλεγχος  των καρτών  οδηγού  στην  περιοχή  της AETR, αλλά  και για να διευκολυνθούν  
οι ελεγκτές  στο έργο τους, πρέπει  να δημιουργηθούν  εθνικά  μητρώα  και να 
προβλεφθεί  η διασύνδεσή  τους. Η διασύνδεση  πρέπει  να γίνει με τήρηση  των 
απαιτήσεων  εσωτερικής  ασφάλειας  των συμβαλλομένων  μερών  και να εξασφαλισθεί  
επαρκής  προστασία  των ανταλλασσόμενων  προσωπικών  δεδομένων , σύμφωνα  με τα 
υψηλότερα  διεθνή  πρότυπα .  
ΕΞΕΔΩΣΕ  ΤΗΝ  ΠΑΡΟΥΣΑ  ΑΠΟΦΑΣΗ :  
Άρθρο  1 
(1) Η θέση  της Ένωσης  στην  ομάδα  εμπειρογνωμόνων  για την ευρωπαϊκή  συμφωνία  περί της 
εργασίας  των πληρωμάτων  οχημάτων  που εκτελούν  διεθνείς  οδικές  μεταφορές  (AETR) 
λαμβάνεται  σύμφωνα  με το παράρτημα  της παρούσας  απόφασης  και εκφράζεται  από τα 
κράτη  μέλη  που είναι  συμβαλλόμενα  μέρη  της AETR, τα οποία  ενεργούν  από κοινού  προς  το 
συμφέρον  της Ένωσης .  
Τα κράτη  μέλη  κοινοποιούν  τις εν λόγω  προτεινόμενες  τροποποιήσεις  στη Γενική  
Γραμματεία  των Ηνωμένων  Εθνών , σύμφωνα  με τη διαδικασία  του άρθρου  21 παράγραφος  1 
της AETR.  
(2) Τυπικές  και ελάσσονος  σημασίας  αλλαγές  της εν λόγω  θέσης  επιτρέπεται  να 
συμφωνούνται  χωρίς  να απαιτείται  τροποποίηση  της θέσης . 
Άρθρο  2 
Η παρούσα  απόφαση  απευθύνεται  στα κράτη  μέλη .  
 
EL 13   EL Η παρούσα  απόφαση  αρχίζει  να ισχύει  την […].  
Βρυξέλλες , 
 Για το Συμβούλιο  
 Ο Πρόεδρος  
 
EL 14   EL ΠΑΡΑΡΤΗΜΑ  I 
Νέα διατύπωση  του άρθρου  22α (Διαδικασία  τροποποίησης  του προσαρτήματος  1B) 
Το άρθρο  22α αντικαθίσταται  από το ακόλουθο  άρθρο :  
1. Συστήνεται  διοικητική  επιτροπή  η οποία  είναι  αρμόδια  να αποφασίζει  επί των 
τροποποιήσεων  του προσαρτήματος  1B της παρούσας  συμφωνίας . Η διοικητική  επιτροπή  
απαρτίζεται  από όλα τα συμβαλλόμενα  μέρη  της συμφωνίας .  
2. Η διοικητική  επιτροπή  εδρεύει  στη Γενεύη . Οι συνεδριάσεις  της πραγματοποιούνται  
κανονικά  στη Γενεύη . Η διοικητική  επιτροπή  δύναται  να αποφασίσει  να πραγματοποιήσει  
συνεδριάσεις  και αλλού .  
3. Ο Εκτελεστικός  Γραμματέας  της Οικονομικής  Επιτροπής  του ΟΗΕ  για την Ευρώπη  
παρέχει  στην  επιτροπή  κατάλληλη  γραμματειακή  υποστήριξη .  
4. Η διοικητική  επιτροπή  εκλέγει  ανά διετία  πρόεδρο  και δύο αντιπροέδρους .  
5. Ο Γενικός  Γραμματέας  των Ηνωμένων  Εθνών  συγκαλεί  τη διοικητική  επιτροπή  υπό την 
αιγίδα  της Οικονομικής  Επιτροπής  του ΟΗΕ  για την Ευρώπη  όποτε  χρειάζεται  και ούτως  
ή άλλως  μία φορά  ετησίως .  
6. Κάθε  συμβαλλόμενο  μέρος  μπορεί  να προτείνει  τροποποιήσεις  του προσαρτήματος  1B 
της παρούσας  συμφωνίας . Κάθε  πρόταση  τροποποίησης  υποβάλλεται  γραπτώς  στη 
Γραμματεία  Οικονομικής  Επιτροπής  για την Ευρώπη  3 μήνες  πριν τη συνεδρίαση  της 
διοικητικής  επιτροπής , στην  οποία  προτείνεται  να την εγκρίνει . Το κείμενο  οιασδήποτε  
πρότασης  τροποποίησης  κοινοποιείται  στις τρεις  γλώσσες  της ΟΕΕ  σε όλα τα 
συμβαλλόμενα  μέρη  τουλάχιστον  έναν μήνα  πριν τη συνεδρίαση  της διοικητικής  
επιτροπής  στην  οποία  προτείνεται  να την εγκρίνει . 
7. Για να υπάρχει  απαρτία  απαιτείται  η παρουσία  τουλάχιστον  50% συν 1 των 
συμβαλλομένων  μερών  για να μπορεί  η διοικητική  επιτροπή  να εγκρίνει  αποφάσεις . Για 
τον προσδιορισμό  της απαρτίας , οι οργανισμοί  περιφερειακής  ολοκλήρωσης  που είναι  
συμβαλλόμενα  μέρη  της παρούσας  συμφωνίας  ψηφίζουν  με τον αριθμό  των ψήφων  των 
κρατών  μελών  τους χωρίς  να χρειάζεται  η παρουσία  τους κατά  την ψηφοφορία . 
8. Η διοικητική  επιτροπή  αποφασίζει  κατά  πλειοψηφία  των παρόντων  και ψηφιζόντων  
συμβαλλομένων  μερών .  
9. Για τη λήψη  αποφάσεων , κάθε  συμβαλλόμενο  μέρος  διαθέτει  μία ψήφο . Ο αντιπρόσωπος  
οργανισμού  περιφερειακής  ολοκλήρωσης  συμβαλλομένου  μέρους  της συμφωνίας  διαθέτει  
τις ψήφους  των κρατών  μελών  που τον απαρτίζουν , χωρίς  να χρειάζεται  η παρουσία  τους 
κατά  την ψηφοφορία . 
10. Εάν πρόταση  τροποποίησης  του προσαρτήματος  1B της παρούσας  συμφωνίας  
συνεπάγεται  τροποποίηση  άλλων  άρθρων  ή παραρτημάτων  της συμφωνίας , οι 
τροποποιήσεις  του προσαρτήματος  αρχίζουν  να ισχύουν  μόνον  όταν αρχίσουν  να ισχύουν  
οι τροποποιήσεις  άλλων  μερών  της συμφωνίας . Εάν στην  περίπτωση  αυτή  οι 
τροποποιήσεις  του προσαρτήματος  1B υποβληθούν  ταυτόχρονα  με τις τροποποιήσεις  
άλλων  μερών  της συμφωνίας , η ημερομηνία  έναρξης  ισχύος  τους εξαρτάται  από την 
ημερομηνία  που καθορίζεται  σύμφωνα  με την εφαρμογή  των διαδικασιών  που 
περιγράφονται  εν γένει  στο άρθρο  21, λαμβανομένης  υπόψη  της ημερομηνίας  που 
καθορίζεται  στην  τροποποίηση  του προσαρτήματος  1B, στην  περίπτωση  που εξετάζεται  
στην  παράγραφο  7 του άρθρου  αυτού .  
 
EL 15   EL  
ΠΑΡΑΡΤΗΜΑ  II 
Δυνατή  διατύπωση  του άρθρου  14 (προσχώρηση  οργανισμών  περιφερειακής  
ολοκλήρωσης  στην  AETR) 
Το άρθρο  14 τροποποιείται  ως εξής:  
Προστίθεται  η ακόλουθη  παράγραφος  1α:  
«Η παρούσα  συμφωνία  είναι  επίσης  ανοικτή  προς  υπογραφή  από οργανισμούς  περιφερειακής  
ολοκλήρωσης . Προς  το σκοπό  της παρούσας  συμφωνίας , ως «οργανισμός  περιφερειακής  
ολοκλήρωσης » νοείται  κάθε  οργανισμός  ο οποίος  απαρτίζεται  από κυρίαρχα  κράτη  μιας 
περιοχής  που έχει αρμοδιότητα  σε ορισμένα  θέματα  που διέπονται  από την παρούσα  
συμφωνία  και έχει εξουσιοδοτηθεί  δεόντως  να υπογράψει  και να επικυρώσει , να αποδεχθεί , 
να εγκρίνει  την παρούσα  συμφωνία  ή να προσχωρήσει  σε αυτήν .» 
Η παράγραφος  5 τροποποιείται  ως εξής :  
5. Σε σχέση  με κάθε  κράτος  ή οργανισμό  περιφερειακής  ολοκλήρωσης  που επικυρώνει  την 
παρούσα  συμφωνία , ή προσχωρεί  σε αυτήν  μετά  την κατάθεση  του ογδόου  εγγράφου  
επικύρωσης  ή προσχώρησης  κατά  την παράγραφο  4 του παρόντος  άρθρου , η συμφωνία  
αρχίζει  να ισχύει  εκατόν  ογδόντα  ημέρες  από την κατάθεση  από το συγκεκριμένο  κράτος  ή 
οργανισμό  περιφερειακής  ολοκλήρωσης  του οικείου  εγγράφου  επικύρωσης  ή 
προσχώρησης . 
 
EL 16   EL  
ΠΑΡΑΡΤΗΜΑ  III 
Δυνατή  διατύπωση  νέου  άρθρου 10α 
1. Για να εξασφαλισθεί  ότι οδηγοί  δεν είναι  ήδη κάτοχοι  ισχύουσας  κάρτας  οδηγού  υπό την 
έννοια  του προσαρτήματος  1B του παραρτήματος  της συμφωνίας , τα κράτη  μέλη  τηρούν  
εθνικά  ηλεκτρονικά  μητρώα  τα οποία  περιέχουν  τις εξής πληροφορίες  για τις κάρτες  οδηγού , 
επί περίοδο  τουλάχιστον  ίση με την περίοδο  ισχύος  τους:  
- ονοματεπώνυμο  του οδηγού , 
- ημερομηνία  γέννησης  και, εάν διατίθεται , τόπος  γέννησης  του οδηγού , 
- αριθμός  της άδειας  οδήγησης  και χώρα  έκδοσής  της (εφόσον  ισχύει ), 
- καθεστώς  της κάρτας  οδηγού , 
- αριθμός  της κάρτας  οδηγού . 
2. Τα συμβαλλόμενα  μέρη  λαμβάνουν  όλα τα αναγκαία  μέτρα  για να εξασφαλίσουν  τη 
διασύνδεση  των ηλεκτρονικών  μητρώων  και τη σχετική  πρόσβαση  σε όλο το έδαφός  τους 
στις αρμόδιες  για την έκδοση  της κάρτας  αρχές  και τους ελεγκτές  που έχουν  ορισθεί  να 
ελέγχουν  τη συμμόρφωση  προς  τους κανόνες  για τον χρόνο  οδήγησης  και τις περιόδους  
ανάπαυσης  των επαγγελματιών  οδηγών .  
3. Κατά  την έκδοση , την αντικατάσταση  και, όταν χρειάζεται , την ανανέωση  κάρτας  οδηγού , 
τα συμβαλλόμενα  μέρη  ελέγχουν  μέσω  της ανταλλαγής  ηλεκτρονικών  δεδομένων  ότι ο 
οδηγός  δεν είναι  ήδη κάτοχος  άλλης  ισχύουσας  κάρτας  οδηγού . Τα συμβαλλόμενα  μέρη  
εξασφαλίζουν  επαρκή  προστασία  των ανταλλασσόμενων  προσωπικών  δεδομένων , σύμφωνα  
με τα υψηλότερα  διεθνή  πρότυπα . Επίσης . τα ανταλλασσόμενα  δεδομένα  περιορίζονται  στα 
δεδομένα  που είναι  αναγκαία  για τον συγκεκριμένο  έλεγχο  και δεν χρησιμοποιούνται  για 
άλλο  σκοπό  χωρίς  την εκ των προτέρων  εξουσιοδότηση  του συμβαλλομένου  μέρους  που 
παρέχει  τα προσωπικά  δεδομένα .